Зразумела, на тое былі яшчэ і палітычныя падставы. У 1980 урад ЗША, а таксама кіраўніцтва іншых заходніх краін абвясцілі байкот СССР у сувязі з савецкай інтэрвенцыяй у Афганістан у снежні 1979. Але Злучаныя Штаты не сталі замінаць удзелу савецкіх спарстменаў у Алімпіядзе ў Лэйк-Плэсідзе. Эфект выйгрыша каманды ЗША, якую спачатку ніхто не разглядаў у якасці магчымага прэтэндэнта на перамогу, быў ашаламляльны. Інфармацыйны цэнтр ТАСС у Лэйк-Плэсідзе на наступны дзень пасля неверагоднага матчу быў папросту зачынены. Савецкія журналісты-каментатары не ведалі, што казаць.